b'\n_START_ARTICLE_\nBrian K. Vaughan\n_START_SECTION_\nVida primerenca\n_START_PARAGRAPH_\nBrian K. Vaughan va n\xc3\xa9ixer el 17 de juliol de 1976 a Cleveland, Ohio, els seus pares s\xc3\xb3n Geoffrey i Catherine Vaughan. Va cr\xc3\xa9ixer a Rocky River i Westlake. Vaughan i el seu germ\xc3\xa0 gran s\xc3\xb3n fans de l\'\'escriptor Peter David, i segons Vaughan, els comics que llegien d\'adolescents foren definits pel seu amor compartit a L\'Incre\xc3\xafble Hulk de David, Vaughan tamb\xc3\xa9 cita a Joss Whedon com la ra\xc3\xb3 per la qual va voler ser escriptor, una decisi\xc3\xb3 va prendre mentre assistia a l\'institut St Ignatius, on es va graduar el 1994. Llavors va assistir a Universitat de Nova York per estudiar cinemotografia. Mentre hi estudiava va participar en el projecte Stan-hattan de Marvel Comics, una classe per escriptors novicis de c\xc3\xb2mic.\n_START_SECTION_\nCarrera\n_START_PARAGRAPH_\nLa primera acreditaci\xc3\xb3 de Vaughan fou per Tales From the Age of Apocalypse #2 (desembre 1996) de Marvel Comics. Va escriure per alguns dels personatges m\xc3\xa9s famosos de Marvel, incloent X-Men, Spiderman, i Capit\xc3\xa0 Am\xc3\xa8rica. Tamb\xc3\xa9 va escriure per DC Comics amb Batman i Green Lantern, i per Buffy the Vampire Slayer Season Eight de Dark Horse Comics._NEWLINE_De 2002 a 2008 va preferir escriure els seus propis personatges, va escriure la s\xc3\xa8rie mensual Y: The Last Man, un s\xc3\xa8rie de ci\xc3\xa8ncia-ficci\xc3\xb3 post-apocal\xc3\xadptica sobre l\'\xc3\xbanic home supervivent a l\'aparent mort sobtada de tots els mam\xc3\xadfers de la Terra. La s\xc3\xa8rie va rebre Premis Eisner el 2005 i el 2008, i moltes m\xc3\xa9s nominacions. Els drets per adaptar al cinema la s\xc3\xa8rie van ser adquirits per New Line Cinema._NEWLINE_De 2003 a 2007 va escriure Runaways, creada per ell i el dibuixant Adrian Alphona, pel segell Tsunami de Marvel. La s\xc3\xa8rie ha estat adaptada com a part de l\'Univers Cinematogr\xc3\xa0fic de Marvel, debutant amb Hulu el 2017. Ell mateix va aportar guions a la seva primera temporada._NEWLINE_El 2006 va publicar la novel\xc2\xb7la gr\xc3\xa0fica Pride of Bagdad, que es centra en un grup de lleons que fugen d\'un zool\xc3\xb2gic iraqui\xc3\xa0 despr\xc3\xa9s de l\'inici de la Guerra d\'Iraq. El llibre va ser elogiat per IGN, que el va anomenar la Millor Novel\xc2\xb7la Gr\xc3\xa0fica Original de 2006, definit-lo com a un "cl\xc3\xa0ssic modern", per combinar un conte de superviv\xc3\xa8ncia i fam\xc3\xadlia amb una potent analogia de la guerra, i elogiant a Vaughan per representar diversos punts de vista a trav\xc3\xa9s dels diferents personatges._NEWLINE_De 2004 a 2010 va escriure la s\xc3\xa8rie Ex Machina, un thriller pol\xc3\xadtic que descriu la vida de Mitchell Hundred, un antic superheroi conegut com the Great Machine, el qual degut a la seva hero\xc3\xafcitat durant els atemptats de l\'11 de setembre de 2001, \xc3\xa9s elegit alcalde de  la ciutat de Nova York. New Line Cinema va adquirir els drets per adaptar-la al cinema el juliol 2005._NEWLINE_Vaughan fou un guionista, editor d\'hist\xc3\xb2ria executiva i productor per les temporades 3 a 5 de la s\xc3\xa8rie de televisi\xc3\xb3 de l\'ABC Lost. _NEWLINE_El novembre de 2011 Steven Spielberg va seleccionar-lo per adaptar la novel\xc2\xb7la d\'Stephen King Under the Dome a una s\xc3\xa8rie televisiva per Showtime. Vaughan era el showrunner i productor executiu de la s\xc3\xa8rie. En va sortir abans de l\'estrena de la segona temporada el 2014._NEWLINE_El 14 de mar\xc3\xa7 de 2012, Image Comics van publicar el primer cap\xc3\xadtol de la s\xc3\xa8rie \xc3\xa8pica d\'space opera de Vaughan i Fiona Staples, Saga, que es va concebre per a ser un concepte exclusivament relegat a c\xc3\xb2mic i no per a ser adaptada a altres medis. Tot i que Vaughan era un nen quan va concebre les primeres idees del llibre, inspirat per La Guerra de les Gal\xc3\xa0xies, no va ser fins que la seva muller va quedar embarassada amb el seu segon nen que va comen\xc3\xa7ar a escriure la s\xc3\xa8rie, essent la paternitat un tema subjacent de la hist\xc3\xb2ria La s\xc3\xa8rie descriu dos aliens de dues esp\xc3\xa8cies en guerra que proven de sobreviure amb la seva filla recent nascuda. La s\xc3\xa8rie ha rebut bones cr\xc3\xadtiques de diversos mitjans Tamb\xc3\xa9 ha aparegut a la llista de novel\xc2\xb7les gr\xc3\xa0fiques m\xc3\xa9s venudes el New York Times, va guanyar tres Premis Eisner el 2013, va guanyar un Premi Hugo i va ser nomenat per set Premis Harvey._NEWLINE_El mar\xc3\xa7 de 2013 va publicar el primer cap\xc3\xadtol de The Private Eye amb l\'artista Marcos Mart\xc3\xadn a Panel Syndicate, una web que allotja treballs creatius que es poden pagar al preu que es vulgui el consumidor.  A Panel Syndicate, Vaughan i Martin va publicar 10 cap\xc3\xadtols de The Private Eye i tamb\xc3\xa9 la primera publicaci\xc3\xb3 de Barrier a finals de 2015._NEWLINE_A l\'Image Expo de gener de 2015, es va anunciar que Vaughan alliberaria dos llibres nous a trav\xc3\xa9s d\'Image Comics el 2015: Paper Girls amb Cliff Chiang i Matthew Wilson, i We Stand On Guard amb Steve Skroce.'